ΠΕΡΙΕΧΟΜΕΝΑ
ΑΠΟΦΑΣΕΙΣ
Επικύρωση καθορισμού οριογραμμών τμήματος
ρέματος «ΡΕΜΑΤΑΚΙ» που βρίσκεται στον οικισμό
Μεσημβρίας του Δήμου Αλεξανδρούπολης Π.Ε.
Έβρου.
Κήρυξη ως αναδασωτέας εκτάσεως 3.678,01 τμ
στη θέση «Παπαδιά» του Δημόσιου Δάσους Κερασιάς, ΤΚ Καρυδιάς, του Δήμου Έδεσσας, της ΠΕ
Πέλλας.
Κήρυξη έκτασης ως αναδασωτέας εμβαδού
13.695,50 τμ στην θέση Θεοτόκο, Δήμου Μύκης,
Ν. Ξάνθης.
ΑΠΟΦΑΣΕΙΣ
Αριθμ. 170
(1)
Επικύρωση καθορισμού οριογραμμών τμήματος ρέματος «ΡΕΜΑΤΑΚΙ» που βρίσκεται στον οι-
κισμό Μεσημβρίας του Δήμου Αλεξανδρούπολης Π.Ε. Έβρου.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Το ν. 2503/1997 (ΦΕΚ 107/Α΄/1997) «Διοίκηση, οργάνωση, στελέχωση της Περιφέρειας, ρύθμιση θεμάτων
για την Τοπική Αυτοδιοίκηση και άλλες διατάξεις».
2. Το ν. 3852/2010 (ΦΕΚ 87/Α΄/7.6.2010) «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» και ειδικότερα το
αρθρ. 186, παράγ. ΣΤ, εδάφιο 18.
3. Το π.δ. 142/2010 (ΦΕΚ 235/Α΄/27.12.2010) «Οργανισμός Αποκεντρωμένης Διοίκησης Μακεδονίας - Θρά-
κης..».
4. Τις διατάξεις των άρθρων 28 και 28Α του ν. 4325/2015
(ΦΕΚ 47/Α΄/2015 και ΦΕΚ 21/Α΄/21.2.2016) «Εκδημοκρατισμός της Διοίκησης - καταπολέμηση Γραφειοκρατίας
και Ηλεκτρονική Διακυβέρνηση. Αποκατάσταση αδικιών
και άλλες διατάξεις» περί Συντονιστή της Αποκεντρωμένης Διοίκησης.
5. Την 14138 (ΦΕΚ 250/τ. Υ.Ο.Δ.Δ./26.5.2017 - ΑΔΑ:
ΩΩ09465ΧΘ7-ΗΜΞ) απόφαση του Υπουργού Εσωτερικών «Διορισμός του Ιωάννη Σάββα του Κωνσταντίνου
ως συντονιστή της Αποκεντρωμένης Διοίκησης Μακεδονίας - Θράκης».
6. Την 35748/30.5.2017 (ΦΕΚ 1971/7.6.2017) απόφαση
του Συντονιστή της Α.Δ.Μ.Θ. «Ανάθεση άσκησης αρμοδιοτήτων σε οργανικές μονάδες της Αποκεντρωμένης
Διοίκησης Μακεδονίας-Θράκης και παροχή εξουσιοδότησης υπογραφής πράξεων και εγγράφων ’’Με εντολή
Συντονιστή’’ στους προϊσταμένους των οργανικών μονάδων της Αποκεντρωμένης Διοίκησης Μακεδονίας -
Θράκης».
7. Το ν. 4258/2014 (ΦΕΚ 94/Α΄/14.4.2014) «Διαδικασία
Οριοθέτησης και ρυθμίσεις θεμάτων για τα υδατορέματα - ρυθμίσεις Πολεοδομικής νομοθεσίας και άλλες
διατάξεις».
8. Την 140055/13.1.2017 κοινή υπουργική απόφαση
(ΦΕΚ 428/15.2.2017) για «Τεχνικές προδιαγραφές σύνταξης του περιεχομένου του φακέλου οριοθέτησης
κατ’ εφαρμογή της παραγράφου της παραγράφου 5
του άρθρου 2 του ν. 4258/2014 - Διευκρινήσεις για την
εφαρμογή της διαδικασίας οριοθέτησης».
9. Την 3046/304/89 (ΦΕΚ 59/Δ΄/3.2.1989) απόφαση του
Αναπληρωτή Υπουργού Περιβάλλοντος, Χωροταξίας και
Δημοσίων Έργων, «Κτιριοδομικός Κανονισμός».
10. Τις διατάξεις του ν. 2853/16.7.1922 (ΦΕΚ Α΄ 116)
«Περί υδραυλικών εν γένει έργων και αστυνομεύσεως
των Δημοσίων Υδάτων», όπως αυτές τροποποιήθηκαν
με τις αντίστοιχες του ν.δ. 10/29.12.1923 και κωδικοποιήθηκαν από τις διατάξεις του π.δ. 18/21.3.1924.
11. Το με α.π. Γ39682 από 28.4.2015 έγγραφο του Εθνικού Τυπογραφείου με θέμα «Υποχρεωτική (από 1.7.2015
αποστολή εγγράφων για δημοσίευση στο Φύλλο της
Κυβερνήσεως με χρήση τεχνολογιών πληροφορικής και
επικοινωνιών και προηγμένης ηλεκτρονικής υπογραφής».
12. Το με αριθμ. πρ. Η5015/21.6.2018 (α.π. ΔΙ.ΠΕ.ΧΩ.ΣΧ.
2477/26.6.2018) έγγραφο της Δ/νσης Τεχνικών Έργων
Π.Ε. Έβρου, με το οποίο υποβλήθηκε στην Υπηρεσία
ο φάκελος οριοθέτησης.
13. Το αριθμ. 2477/13.7.2018 έγγραφο της Υπηρεσίας
με το οποίο διαβιβάστηκε σύμφωνα με την παραγράφους 2.1α, 2.3 του ν. 4258/2014 ο φάκελος οριοθέτη-
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Ιουνίου 2019
ΤΕΥΧΟΣ  ΤΕΤΑΡΤΟ
Αρ. Φύλλου 316
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 316/12.06.2019
σης στους αρμόδιους φορείς: 1) Δασαρχείο Αλεξ/πολης,
2) Εφορεία Αρχαιοτήτων Έβρου, 3) Δ/νση Υδάτων Α.Μ.Θ.,
για τις απόψεις τους στο πλαίσιο της έγκρισης της οριοθέτησης του εν λόγω τμήματος του ρέματος.
14. Την αριθμ. 353/2018 (ΑΔΑ: ΩΨΥ6ΩΨΟ-1ΚΑ)
απόφαση Δημοτικού Συμβουλίου Αλεξανδρούπολης
για «Έγκριση οριογραμμών για οριοθέτηση τμήματος ρέματος «Ρεματάκι» στον οικισμό Μεσημβρίας -
Π.Ε.Έβρου» η οποία κοινοποιήθηκε στην υπηρεσία με
το αριθμ. 18398/12.7.2018 (α.π. ΔΙ.ΠΕ.ΧΩ.ΣΧ. 2828/
17.7.2018) έγγραφό.
15. Την αριθμ. 2829/28.9.2018 (α.π. 3941/8.10.2018
ΔΙ.ΠΕ.ΧΩ.ΣΧ.) θετική γνωμοδότηση της Εφορείας Αρχαιοτήτων Έβρου επί του φακέλου οριοθέτησης.
16. Την αριθμ. 14476/30.7.2018 (α.π. 5007/7.12.2018
ΔΙ.ΠΕ.ΧΩ.ΣΧ.) θετική γνωμοδότηση του Δασαρχείου
Αλεξ/πολης επί του φακέλου οριοθέτησης.
17. Την αριθμ. 23197/4.12.2018 (α.π. 4950/5.12.2018
ΔΙ.ΠΕ.ΧΩ.ΣΧ.) θετική γνωμοδότηση της Δ/νσης Υδάτων
Αν. Μακ. - Θ. επί του φακέλου οριοθέτησης.
18. Το γεγονός ότι από την υποβληθείσα μελέτη (12ο
σχετικό) προκύπτει ότι οι προτεινόμενες οριογραμμές
ανταποκρίνονται σε πλημμυρική παροχή για περίοδο
επαναφοράς Τ=50 έτη, χωρίς την κατασκευή έργων
διευθέτησης, αποφασίζουμε:
Επικυρώνουμε τις καθορισθείσες οριογραμμές τμήματος μήκους 111,17μ, ρέματος «Ρεματάκι» που βρίσκεται
στον οικισμό Μεσημβρίας του Δήμου Αλεξανδρούπολης
και έχει επιφάνεια λεκάνης απορροής 1,1554km2, όπως
αυτές αποτυπώνονται στο τοπογραφικό διάγραμμα που
συνοδεύει την παρούσα (σχέδιο Τ1, κλίμακας 1:500, Ιούνιος 2017, Πολιτικός Μηχανικός - Αλή Αλή) και σύμφω-
να με τον φάκελο οριοθέτησης που υποβλήθηκε στην
Υπηρεσία, όπως αυτή ελέγχθηκε και θεωρήθηκε από την
Δ.Τ.Ε. της Π.Ε. Έβρου.
Αναλυτικότερα καθορίζονται οι οριογραμμές στο τμήμα του ρέματος:
με αρχή τη διατομή Δ32:
Ο1 [Χ=641071,384 Υ=4525061,727],
Ο17 [Χ=641058,896 Υ=4525051,509]
και πέρας τη διατομή Δ10:
Ο16 [Χ=641147,421 Υ=4524973,308],
Ο31 [Χ=641133,947 Υ=4524973,568].
Από τις διατάξεις της παρούσας δεν προκύπτουν δαπάνες οι οποίες να βαρύνουν τον κρατικό προϋπολο-
γισμό.
Η ισχύς της παρούσας αρχίζει από την ανωτέρω δημοσίευση.
Η απόφαση αυτή μαζί με τα συνημμένα διαγράμματα
να δημοσιευθεί στην Εφημερίδα της Κυβερνήσεως.
Θεσσαλονίκη, 9 Μαΐου 2019
Ο Συντονιστής Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 316/12.06.2019
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 316/12.06.2019
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 316/12.06.2019
Αριθμ. 2754
(2)
Κήρυξη ως αναδασωτέας εκτάσεως 3.678,01 τμ
στη θέση «Παπαδιά» του Δημόσιου Δάσους Κερασιάς, ΤΚ Καρυδιάς, του Δήμου Έδεσσας, της
ΠΕ Πέλλας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1) Την παρ.3 του άρθρου 117 του Συντάγματος της
χώρας.
2) Τις δ/ξεις του ν. 998/1979 (ΦΕΚ 289/τ.Α΄/1979) “Περί
προστασίας δασών και δασικών εν γένει εκτάσεων ” και
ειδικότερα:
- του αρθ. 41 παρ.1 και 3, όπως ισχύει
- του αρθ. 38 παρ. 1, όπως τροποποιήθηκε με την παρ.
1 του άρθρου 35 του ν. 4280/2014
- του αρθ. 70, παρ. 3, όπως προστέθηκε με το αρθρ.
12, του ν. 2040/1992 και αντικαταστάθηκε με το άρθρο
1 παρ. 15 του ν. 3208/2003.
3) Τις δ/γές του Υπ. Γεωργίας: α)160417/1180/1980, β)
182447/3049/1980 γ)154659/24.5.1982.
4) Την με αριθμ. 4/6.2.2015 (ΦΕΚ 24/τ.Α΄/6.2.2015)
Πράξη Υπουργικού Συμβουλίου.
5) Το π.δ. 142/27.12.2010 «Οργανισμός Αποκεντρωμένης Διοίκησης Μακεδονίας - Θράκης» (ΦΕΚ 235/τ.Α΄/
27.12.2010).
6) Τις διατάξεις του άρθρου 26 παρ. 2 του ν. 4061/2012
«Διαχείριση και προστασία ακινήτων του Υπουργείου
Αγροτικής Ανάπτυξης και Τροφίμων - Λοιπές ρυθμίσεις,
μεταβατικές και καταργούμενες διατάξεις».
7) Το ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο «Πρόγραμμα Διαύγεια» και άλλες διατάξεις
(ΦΕΚ 112/τ.Α΄/13.7.2010).
8) Τις διατάξεις των άρθρων 28 και 28α του
ν. 4325/2015 (Α΄ 47) και την 14138/15.5.2017 (ΦΕΚ 250/
τ.ΥΟΔΔ/26.5.2017) απόφαση του Υπουργείου Εσωτερικών περί διορισμού Συντονιστή της Αποκεντρωμένης
Διοίκησης Μακεδονίας - Θράκης.
9) Την 35748/30.5.2017 απόφαση του Συντονιστή Αποκεντρωμένης Διοίκησης Μακεδονίας - Θράκης «Ανάθεση
άσκησης αρμοδιοτήτων σε οργανικές μονάδες ..... της
ΑΔΜΘ» (ΦΕΚ 1971/Β΄/2017).
10) Τη με αριθμ. 2724/25.2.2019 πρόταση του Δασαρχείου Έδεσσας περί κήρυξης αναδασωτέας της αναφε-
ρόμενης στο θέμα έκτασης.
11) Το γεγονός ότι από την παρούσα απόφαση δεν
προκύπτει δαπάνη εις βάρος του Δημοσίου, αποφασίζουμε:
Κηρύσσουμε ως αναδασωτέα, με σκοπό την αποκατάσταση της δασικής βλάστησης με φυσική αναδάσωση,
το δάσος, εμβαδού 3.678,01 τμ., η οποία στις 22.2.2019
διαπιστώθηκε ότι εκχερσώθηκε παράνομα. Η έκταση
βρίσκεται στη θέση «Παπαδιά», του Δημόσιου Δάσους
Κερασιάς, ΤΚ Καρυδιάς, του Δήμου Έδεσσας, της ΠΕ Πέλλας και απεικονίζεται στο συνημμένο τοπογραφικό διά-
γραμμα κλιμ. 1: 1250 ενώ η θέση του είναι σημειωμένη σε
απόσπασμα φύλλου χάρτη ΓΥΣ “Άρνισσα” κλιμ.1:50.000,
το οποίο συνοδεύει την απόφαση.
Η
έκταση
προσδιορίζεται
από
τα
στοιχεία
1,2,3,.....,23,24,1 και σύνορα:
Βόρεια: Με μη δασική έκταση
Νότια: Με δασική και καλλιεργούμενη σήμερα έκταση
Ανατολικά: Με δρόμο και με μη δασική έκταση
Δυτικά: Με δασική έκταση
οι συντεταγμένες των οποίων δίδονται στον συνημμένο πίνακα.
Κατά της παρούσας απόφασης επιτρέπεται υποβολή
αίτησης ακύρωσης στο Τριμελές Εφετείο Θεσσαλονίκης
(άρθρο 47 ν. 3900/2010, ΦΕΚ 213/Α΄/2010), εντός προθεσμίας εξήντα (60) ημερών, αρχόμενη από την επόμενη
της δημοσίευσής της (άρθρο 46 π.δ. 18/1989).
Επίσης κατά της παρούσας απόφασης επιτρέπεται
υποβολή αίτησης ανάκλησης ή τροποποίησης προς τον
οικείο Συντονιστή της Αποκεντρωμένης Διοίκησης από
οποιονδήποτε έχει έννομο συμφέρον, σύμφωνα με τις
διατάξεις της παρ. 3 του άρθρου 35 του ν. 4280/2014,
της παρ. 4 του άρθρου 44 του ν. 998/1979.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 24 Απριλίου 2019
Ο Συντονιστής Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 316/12.06.2019
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 316/12.06.2019
Αριθμ. 2266
(3)
Κήρυξη έκτασης ως αναδασωτέας εμβαδού
13.695,50 τμ στη θέση Θεοτόκο, Δήμου Μύκης,
Ν. Ξάνθης.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τις διατάξεις των άρθρων 6 και 280 του ν. 3852/2010,
(Α΄ 87) «Νέα Αρχιτεκτονική της Αυτοδιοίκησης και της
Αποκεντρωμένης Διοίκησης - Πρόγραμμα Καλλικράτης»,
με τις οποίες συνίσταται ως ενιαία αποκεντρωμένη μονάδα διοίκησης του κράτους, η Αποκεντρωμένη Διοίκηση
Μακεδονίας - Θράκης.
2. Το π.δ. 142/2010, (Α΄ 235) «Οργανισμός της Αποκεντρωμένης Διοίκησης Μακεδονίας - Θράκης».
3. Τις διατάξεις των άρθρων 28 και 28Α του ν. 4325/2015
(ΦΕΚ 47/τ.Α΄/11.5.2015). Την αριθμ. 14138/15.5.2017
(ΦΕΚ 250/τ. ΥΟΔΔ/ 26.5.2017) απόφαση του Υπουργού
Εσωτερικών περί διορισμού Συντονιστή της Αποκεντρωμένης Διοίκησης Μακεδονίας - Θράκης.
4. Με την 35748/30.5.2017 (Β΄ 1971) απόφαση Συντονιστή Αποκεντρωμένης Διοίκησης Μακεδονίας - Θράκης
παροχή εξουσιοδότησης υπογραφής πράξεων και εγγράφων «Με εντολή Συντονιστή» στους προϊσταμένους
των οργανικών μονάδων της Αποκεντρωμένης Διοίκησης Μακεδονίας - Θράκης.
5. Τις διατάξεις του ν. 998/1979 (Α΄ 298) «περί προστασίας δασών και δασικών εν γένει εκτάσεων της χώρας»
και συγκεκριμένα: α) Του άρθρου 38 «παρ.» 1, β) του
άρθρου 41 «παρ.» 1.
6. Τις διατάξεις του ν. 3208/2003 (Α΄ 303) «Προστασία
δασικών οικοσυστημάτων, κατάργηση δασολογίου, ρύθμιση εμπραγμάτων δικαιωμάτων επί δασών και δασικών
εν γένει εκτάσεων και άλλες διατάξεις» και ειδικότερα το
άρθρο 1 αυτού, όπως τροποποιήθηκε μεταγενέστερα με
τον ν. 3818/2010 (Α΄ 18).
7. Τις διατάξεις του ν. 4280/2014 (Α΄ 159) «Περιβαλλοντική αναβάθμιση και ιδιωτική πολεοδόμηση - Βιώσιμη
ανάπτυξη οικισμών Ρυθμίσεις δασικής νομοθεσίας και
άλλες διατάξεις».
8. Τις διατάξεις του Υπουργείου Γεωργίας με τις
α) 160417/1180/9.7.1980 απόφαση και β) 182447/3049/
24.9.1980 αποφάσεις.
9. Την αριθμ. 2097/26.2.2019 αναφορά του Δασαρχείου Ξάνθης με την οποία προτείνεται η κήρυξη ως ανα-
δασωτέας λόγω πυρκαγιάς της αναφερόμενης έκτασης
στο θέμα, αποφασίζουμε:
Κηρύσσουμε ως αναδασωτέα την έκταση εμβαδού
13.695,50 τμ στην θέση Θεοτόκο, Δήμου Μύκης, Ν. Ξάνθης. Η εν λόγω έκταση φέρει δασική βλάστηση με δρυ,
και εμφανίζει μορφή δάσους σύμφωνα με την παρ. 1 του
άρθρου 3 του ν. 998/1979 (Α΄ 298) όπως ισχύει σήμερα
και απεικονίζονται στο συνημμένο τοπογραφικό διάγραμμα της παρούσας απόφασης κλίμακας 1:2.000 το
οποίο αποτελεί αναπόσπαστο μέρος αυτής και έχει όρια:
Bόρεια: Δάσος
Ανατολικά: Δάσος
Νότια: Δάσος
Δυτικά: Δάσος.
Σκοπός της κήρυξης της ανωτέρω έκτασης ως αναδασωτέας είναι η διατήρηση του χαρακτήρα της, ο αποκλει-
σμός διάθεσής της για άλλη χρήση και η αποκατάσταση
με φυσική ή τεχνητή αναδάσωση της καταστραφείσας
δασικής βλάστησης μετά από πυρκαγιά.
«Κατά της παρούσας απόφασης επιτρέπεται υποβολή κατ’ αυτής αίτησης ακύρωσης στο Τριμελές Διοικη-
τικό Εφετείο Θεσσαλονίκης (άρθρο 47 ν. 3900/2010
(Α΄ 213) εντός προθεσμίας εξήντα (60) ημερών, αρχόμενης από την επομένη της δημοσίευσής της (άρθρο 46
π.δ. 18/1989).
Επίσης κατά της παρούσας απόφασης επιτρέπεται
υποβολή αίτησης ανάκλησης ή τροποποίησης προς τον
οικείο Συντονιστή της Αποκεντρωμένης Διοίκησης από
οποιονδήποτε έχει έννομο συμφέρον, σύμφωνα με τις
διατάξεις της παρ. 3 του άρθρου 35 του ν. 4280/2014 (Α΄
159), της παρ. 4 του άρθρου 44 του ν. 998/1979 (Α΄ 298).
Από την απόφαση αυτή δεν προκαλείται δαπάνη σε
βάρος του κρατικού προϋπολογισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 3 Mαΐου 2019
Ο Συντονιστής Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 316/12.06.2019

[Source: 20190400316.pdf | Tokens: 12006]